கேள்வி: இராம் கணேஷ் கட்கரி குறித்து விரிவாக சொல்லுங்கள்.
பதில்: இராம் கணேஷ் கட்கரி (Ram Ganesh Gadkari) (மே 26, 1885 - சனவரி 23, 1919) இவர் இந்தியா மகாராட்டிரம் சேர்ந்த மராத்தியர் கவிஞரும், நாடக ஆசிரியரும், நகைச்சுவையாளருமாவார். மராத்தி இலக்கியத்தில் தற்கால மாற்றத்தில் எழுத்தாளர்களில் ஒருவரான இவர், கோவிந்தராஜ் என்ற புனைப் பெயரில் கவிதைகளையும், பலராம் என்ற புனைப் பெயரில் நகைச்சுவைக் கட்டுரைகளையும் எழுதினார். இவர் தனது சட்டப் பெயரில் நாடகங்களை எழுதினார்.
கேள்வி: இராம் கணேஷ் கட்கரி - இலக்கியப் பணி பற்றி விளக்கவும்.
பதில்: 35 வருட குறுகிய காலத்திற்குள், கட்கரி நான்கு முழுமையான நாடகங்கள், மூன்று முடிக்கப்படாத நாடகங்கள், 150 கவிதைகள் மற்றும் சில நகைச்சுவையான கட்டுரைகளை எழுதியுள்ளார். (தான் இறந்த நாளில், ''பாவ பந்தன்'' என்ற நாடகத்தை சில மணிநேரங்களுக்கு முன்பே எழுதி முடித்தார். ) இலக்கிய விமர்சகர்கள் இவரது படைப்புகள் அனைத்தும் மிக உயர்ந்த திறமை வாய்ந்தவை என்று தீர்மானித்துள்ளனர். தானே வளமான கலாச்சார பாரம்பரியத்தை பாதுகாக்கும் நோக்கில், தானே நகராட்சி மன்றம் 1979 ஆம் ஆண்டில் ரங்காயத்தான் என்ற ஒரு நாடக அரங்கத்தை உருவாக்கி அதற்கு இராம் கணேஷ் கட்கரி எனப் பெயரிடப்பட்டது. இந்த அரங்கம் பல்வேறு நாடகங்களையும் கலாச்சார நிகழ்ச்சிகளையும் நடத்தி வருகிறது. புனே நகரத்திலும் நன்கு அறியப்பட்ட சம்பாஜி பூங்காவில் கட்கரியின் சிலை நிறுவப்பட்டுள்ளது. கட்கரி தனது முழுமையற்ற நாடகமான 'ராஜசான்யாசி' என்ற நாடகத்தில் சம்பாஜியை மோசமாக சித்தரித்தாகக் கூறி மராத்தா தீவிரவாதக் குழுவான சம்பாஜி படைப்பிரிவின் செயற்பாட்டாளர்களால் இந்த சிலை பிடுங்கப்பட்டு முத்தா ஆற்றில் வீசப்பட்டது. இந்திய தேசிய காங்கிரசு தலைவர் ''நிதேஷ் ரானே'' இதற்கு தான்தான் காரணம் என்றும், சிலையை அகற்றுவதற்காக 2016 ஆம் ஆண்டுக்கு முன்னதாகவே ஒரு வெகுமதியை அறிவித்ததாகவும், குற்றம் சாட்டப்பட்டவர் மேற்கொண்ட செயலுக்கு பெருமை தெரிவிப்பதாகவும் கூறி எரிச்சலூட்டும் கருத்துக்களை தெரிவித்தார்.